paragraph_text: Nagrada za igrača godine (izvorno: Player of the Year) uspostavljena je u sezoni 1984./85. s prefiksom Dodge. U objema sezonama između 1987. i 1989. godine, Dodge je uručivao još dvije neslužbene nagrade igračima NHL-a: za najviše postignutih pogodaka određenih vrsta i za podvig godine. Osim toga, Dodge je od uspostavljanja nagrade do 1990. odlikovao i mjesečne te tjedne najistaknutije igrače.